b'\n_START_ARTICLE_\nHerr Mannelig\n_START_PARAGRAPH_\nHerr Mannelig (ogs\xc3\xa5 kendt som "Herr Mannerlig" og "bjergtroldens friere") er en svensk middelalderballade som fort\xc3\xa6ller historien om en kvindelig bjergtrold, som frier til en ridder.\n_START_SECTION_\nIndhold\n_START_PARAGRAPH_\nTrolden fors\xc3\xb8ger at overtale herr Mannelig til at tage imod hendes frieri og blive hendes mand. Hun tilbyder ham rigeligt med gaver, men ridderen n\xc3\xa6gter, da hun ikke er kristen, men derimod en trold der tilh\xc3\xb8rer dj\xc3\xa6vlen. Dette g\xc3\xb8r troldkvinden desperat for at vinde herr Mannelig, da hun ville "miste sin plage", hvilket muligvis er en hentydning til at hun er ramt af en forbandelse.\n_START_SECTION_\nIndspilninger\n_START_PARAGRAPH_\nBalladen er blevet indspillet eller fremf\xc3\xb8rt af en lang r\xc3\xa6kke nutidige musikere, deriblandt Folk & Rackare, Garmarna, Haggard (p\xc3\xa5 italiensk), Hedningarna, In Extremo, Psalteria, Satarial, Wolfenmond, Chur (p\xc3\xa5 russisk), Galtagaldr (p\xc3\xa5 tysk), Cromdale, Dunkelsch\xc3\xb6n, Annwn, Harry Schwarz, Litvintroll (p\xc3\xa5 hviderussisk), Cronica (p\xc3\xa5 polsk) og Heimataerde.'